**Inderjit Kaur Khalsa** eli **Mervi Enqvist** (syntyjään **Mervi Rannikko**; 22. maaliskuuta 1970 Somero) on suomalainen elokuvaohjaaja ja joogaopettaja.

Koulutus
--------

Inderjit Kaur Khalsa opiskeli teatteritaidetta Teatterikorkeakoulussa ja New Yorkissa ja valmistui näyttelijäksi vuonna 1997. Myöhemmin hän on opiskellut fiktiokäsikirjoittamista ja suorittanut elokuvaohjaajan erikoisammattitutkinnon.

Ura
---

Inderjit Kaur Khalsa tutustui ensimmäistä kertaa joogaan asuessaan New Yorkissa. Siellä hän harjoitti jivamukti-joogaa opettajinaan Sharon Cannon ja Cyndi Lee. Suomeen palattuaan hän harjoitti astangajoogaa Astangajoogakoululla. Vuonna 2000 hän muutti takaisin New Yorkiin, jossa hän löysi kundalinijoogan. Hän asui vuosia Yhdysvalloissa opiskellen useiden henkisten opettajien ohjauksessa, kääntyi sikhiläisyyteen ja otti intialaisen nimen. Palattuaan jälleen Suomeen hän on kirjoittanut kolme Tammen kustantamaa kirjaa joogasta. Hän on perustanut Kundaliinijooga Helsinki -joogakoulun vuonna 2015.

Inderjit Kaur Khalsa ohjasi ensimmäisen dokumenttielokuvansa *Brooklynin pojat*, joka kertoo ohjaajan suhteesta entiseen amerikkalaiseen mieheensä ja heidän yhteiseen lapseensa. Elokuva sai ensi-iltansa Espoo Ciné -elokuvafestivaaleilla vuonna 2014. Hänen toinen dokumenttinsa *Sota vai rauha* koostuu militantin The Weather Underground -vasemmistoryhmän perustajien Bill Ayers ja Bernardine Dohrn haastatteluista. Se oli niin ikään ensi-illassa Espoo Ciné -festivaaleilla vuonna 2017. Kolmas dokumenttielokuva, runoilija Laura Eklund Nhagasta kertova *Kansanvalta* sai ensi-iltansa Docpoint-festivaaleilla vuonna 2022.

Bibliografia
------------

* Inderjit Kaur Khalsa & Pauliina Salonen: *Voiman tie: Kundaliinijoogaa Yogi Bhajanin mukaan*. Helsinki: Tammi, 2009. ISBN 978-951-314-749-5.
* Inderjit Kaur Khalsa: *Chakrapolku: Kahdeksan viikon ohjelma luovuuden ja voiman löytämiseen*. Helsinki: Tammi, 2014. ISBN 978-951-318-002-7.
* Inderjit Kaur Khalsa: *Tie tasapainoon: Viiden viikon joogaohjelma pelottomuuteen*. Helsinki: Tammi, 2018. ISBN 978-951-314-749-5.
* Inderjit Kaur Khalsa: *Aikamatka: Sielun reissukirja*. Helsinki: Viisas Elämä, 2021. ISBN 978-952-260-957-1.

Lähteet
-------

1. ↑  Mervi Enqvist *docpointfestival.fi*. DocPoint-elokuvatapahtumat ry.  Arkistoitu 7.10.2022. Viitattu 14.8.2022.
2. ↑  Koivuranta, Riitta: Vaihtui nimi, uskonto ja ammatti *Helsingin Sanomat*.  8.5.2013. Viitattu 4.9.2020.
3. 1 2  Bio *inderjit kaur khalsa*. Viitattu 4.9.2020.
4. ↑  Inderjit Kaur Khalsa *Tammi*.  Arkistoitu 21.9.2020. Viitattu 4.9.2020.
5. ↑  Kundaliinijooga / Inderjit Kaur Khalsa *Facebook*. Viitattu 4.9.2020.
6. ↑  Brooklynin pojat (The Boys of Bensonhurst, Brooklyn) *Espoo Ciné*.  2014.  Arkistoitu 10.1.2021. Viitattu 4.9.2020.
7. ↑  War/Peace *Espoo Ciné*.  2017.  Arkistoitu 21.1.2020. Viitattu 4.9.2020.
8. ↑  Dokumenttiprojekti: Sota vai rauha *yle.fi*.  27.7.2018. Viitattu 4.9.2020.
9. ↑  Elokuvat *mervienqvist.fi*. Viitattu 26.4.2023.

Aiheesta muualla
----------------

* Virallinen kotisivu
* Inderjit Kaur Khalsan blogi
* Kundaliinijooga Helsingin kotisivu

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
	+ 2

 |

 |